Ol man we oli raf tumas oli aot long not i kam (22-26)
Jeremaea i mekem wok olsem man blong bonem silva blong jekem (27-30)
6 Ol pikinini blong Benjamin, yufala i aot long Jerusalem, yufala i go haed long wan ples we i sef.!Yufala i stap long Tekoa,+ yufala i blo long hon,+Mo yufala i stap long Betakerem, yufala i laetem wan faea i go antap olsem wan saen!From we wan bigfala trabol long not i stap kam, yes wan bigfala disasta.+2 Dota blong Saeon i luk olsem wan woman we i naes tumas mo i stap kasem ol gudgudfala samting.+3 Ol man blong lukaot long sipsip wetem ol sipsip blong olgeta bambae oli kam.Bambae oli putumap ol tent blong olgeta raon long hem,+Mo wanwan long olgeta bambae oli stap fidim ol sipsip blong olgeta long eria we oli stap long hem.+4 “!Yufala i mekemrere blong* faet agensem hem!!Yufala i girap, mo i gud yumi atakem hem long medel dei!”“!Sore tumas long yumi, from we ples i stap kam tudak,From we ol sado blong aftenun oli stap kam longfala moa!”5 “Yufala i girap, mo i gud yumi atakem hem long naetMo distroem ol strongfala taoa blong hem.”+6 Hemia samting we Jehova komanda blong ol ami i talem, i se:“Yufala i katemdaon ol wud mo yufala i hivimap graon i goraon long Jerusalem blong faet agensem.+Taon ya nao we i mas kasem panis,Hem i fulap nomo long ol man we oli stap mekem i strong long ol narafala.+7 Hem i holemtaet ol rabis fasin blong hem i stap gud oltaem,*Olsem wan hol we wota long hem i kolkol gud oltaem.*Noes blong faet mo noes blong ol man we oli stap spolem ol samting, i stap kamaot long hem,+Ol sik mo ol trabol oli stap oltaem long fes blong mi.8 O Jerusalem, yu mas lesin long woning ya, sipos no bambae mi* gowe long yu we mi no laekem yu nating,+Bambae mi mekem yu kam wan ples we i stap nating nomo, i no moa gat man i stap long hem.”+9 Hemia samting we Jehova komanda blong ol ami i talem, i se:“Bambae oli tekemaot smol haf blong ol man Isrel we oli stap yet, olsem we man i tekemaot ol laswan grep long rop blong hem.I gud yu pusum han blong yu i kam wan moa taem, olsem man we i stap pikimap ol grep long ol rop blong hem.”10 “?Bambae mi toktok long hu mo mi givim woning long hu??Hu bambae i lesin?!Yu luk! Sora blong olgeta i sat,* taswe oli no save stap kwaet blong lesin.+!Yu luk! Oli stap laf long tok blong Jehova,+Oli no glad nating long tok ya.11 Taswe kros blong Jehova i fulap gud long mi,Mo naoia mi taed finis blong holemtaet kros ya insaed long mi.”+“Yu kafsaedem kros ya long ol pikinini long bigrod,+Mo long ol grup blong ol yang man we oli stap hivap wanples.Yes, bambae i kasem olgeta evriwan, man wetem waef blong hem,Man we i olfala wetem man we i olfala nogud.*+12 Ol haos blong olgeta bambae i go long ol narafala man,Sem mak long ol plantesen blong olgeta mo ol waef blong olgeta.+From we bambae mi stretem han blong mi i go agensem ol man we oli stap long graon ya.” Hemia nao tok blong Jehova.13 “Olgeta evriwan oli stap giaman blong kasem samting, stat long olgeta we oli no gat nem i go kasem ol haeman.+Mo ol profet go kasem ol pris, oli stap ravem ol man blong kasem samting.+14 Mo oli traem blong mekem ol man blong mi we oli stap harem nogud, oli harem gud bakegen,* be oli tekem isi nomo, oli talem nomo se:‘!I gat pis! !I gat pis!’Nating se i no gat pis.+15 ?Yu ting se oli sem from ol rabis samting we oli mekem?!Oli no sem nating!!Oli no save sem, taem man i daonem olgeta!+Taswe bambae oli ded wetem olgeta we oli ded finis.Long taem we mi panisim olgeta, bambae oli stambol.” Hemia nao tok blong Jehova.16 Hemia samting we Jehova i talem, i se:“Yufala i stanap long ples we rod i joen, mo yufala i luk.Yufala i askem ol rod ya we oli blong bifo,Yufala i askem se rod we i gud i stap wea, nao yufala i wokbaot long hem,+Nao yufala* i save spel, yufala i stap gud.”Be oli talem se: “Bambae mifala i no wokbaot long rod ya.”+17 “Mo mi putumap ol wajman+ ya we oli talem se:‘!Yufala i lesin gud long saon blong hon!’”+Be oli talem se: “Bambae mifala i no lesin.”+18 “!Taswe ol nesen, yufala i lesin!Mo yu asembli, yu mas saveSamting we bambae i hapen long olgeta.19 !Wol, yu lesin!Naoia mi stap karem bigfala trabol i kam long ol man ya+Hemia i olsem frut blong ol rabis plan blong olgeta,From we oli no lesin long ol tok blong miMo oli sakemaot loa* blong mi.”20 “Mi mi no wantem save long ol frangkinsens we yu karem long Seba i kam,Mo swit waelken* we yu karem long wan kantri longwe i kam.Ol ofring blong yufala we oli bon fulwan, mi mi no akseptem olgeta,Mo ol sakrefaes blong yufala, oli no mekem mi mi glad.”+21 From samting ya, hemia samting we Jehova i talem, i se:“Naoia mi stap putum sam samting olsem ston blong blokem ol man ya,Bambae oli stambol long olgeta, oli foldaon,Ol papa wetem ol boe blong olgeta,Wan neba mo fren blong hem,Mo bambae oli lus evriwan.”+22 Hemia samting we Jehova i talem, i se:“!Yufala i luk! Wan grup blong man i aot long not i stap kam,Mo wan strongfala nesen long wan ples long wol we i stap longwe, bambae i girap, i tekem aksen.+23 Bambae oli holem bonara mo spia ya javlin.Oli raf tumas mo bambae oli no gat sore nating.Voes blong olgeta bambae i olsem noes blong bigfala solwota we i stap brok,Mo oli ron long ol hos.+Oli stanap rere blong faet olsem wan man blong faet long wo, i agensem yu, O dota blong Saeon.”24 Mifala i harem nius blong samting ya.Ol han blong mifala oli stap hang olsem we oli ded,+Bigfala trabol i kasem gud mifala,Mifala i stap harem nogud* olsem wan woman we i stap bonem pikinini.+25 Yufala i no go aotsaed long ol open ples,Mo yufala i no wokbaot long ol rod,From we enemi ya i holem wan naef blong faet,Mo long olgeta ples raonabaot, i gat ol samting blong mekem man i fraet.26 O dota blong ol man blong mi,Yu werem klos we oli wokem long bag,+ mo yu rol olbaot long asis.Yu krae bigwan olsem we yu stap krae from yu lusum wan pikinini nomo we yu gat, mo yu mas krae we yu krae,+From we man we i stap distroem ol samting, bambae i kamtru long yumi we yumi sek nomo long hem.+27 “Long medel blong ol man blong mi, mi mi mekem yu* olsem wan man blong bonem silva blong jekem,Yu olsem man we i stap traem faenemaot gud wan samting,Yu mas makem gud mo yu jekemgud ol fasin blong olgeta.28 Olgeta evriwan oli stronghed moa i bitim ol narafala man,+Oli stap wokbaot olbaot olsem ol man we oli stap spolem nem blong narafala.+Oli olsem kopa mo aean,Olgeta evriwan oli nogud finis.29 Ol paep ya belo,* faea i bonem olgeta finis.Samting we i kamaot long faea blong olgeta, hemia led.Man i stap traehad blong bonem silva mo gol, be blong nating nomo,+Mo olgeta we oli nogud, oli no seraotem olgeta yet long ol gudwan.+30 Yes, bambae ol man oli singaot olgeta se silva we man i sakemaot,From we Jehova i sakemaot olgeta finis.”+
tpi_Latn tpi_Latn tpi_Latn